KMCกลืนธุรกิจอควาเรียส
KMC ควัก 400 ล้านบาท ซื้อ &#8220;อควาเรียส&#8221; ดึง &#8220;ยงยุทธ ชัยพรหมประสิทธิ์&#8221; นั่งประธานบอร์ด
29 ต.ค. 2565

KMC ควัก 400 ล้านบาท ซื้อ “อควาเรียส” ดึง “ยงยุทธ ชัยพรหมประสิทธิ์” นั่งประธานบอร์ด
นายวิรัตน์ เอี้ยวอักษร กรรมการผู้จัดการ บริษัท กฤษดามหานคร (KMC) เปิดเผยว่า คณะกรรมการบริษัทอนุมัติให้ซื้อหุ้นบริษัท อควาเรียส เอสเตท จำนวน 459,000 หุ้น หรือ 85% ราคาหุ้นละ 872 บาท รวมมูลค่า 400 ล้านบาท จากบริษัท ท่าจีน ซึ่งจะเสร็จสมบูรณ์ในเดือน ก.ค.นี้ โดยใช้เงินเพิ่มทุนและเงินสดจากการดำเนินงาน 
สำหรับการซื้อครั้งนี้ช่วยให้บริษัทขยายขอบเขตการดำเนินธุรกิจให้ครอบคลุมการทำธุรกิจโรงแรมและโครงการอสังหาริมทรัพย์อื่นที่อควาเรียสมี ส่งผลให้รายได้และกำไร KMC เพิ่มขึ้นในอนาคต รวมทั้งเป็นการกระจายความเสี่ยงให้หลากหลายขึ้น ซึ่งปีที่ผ่านมา อควาเรียส มีรายได้รวม 683 ล้านบาท อนาคตสามารถเข้าตลาดหลักทรัพย์ได้
นายวิรัตน์ กล่าวว่า บริษัทยังได้ขายเงินลงทุนในบริษัท เคเอ็มซี โฮเท็ล แอนด์ รีสอร์ท ทั้งหมด 99,993 หุ้น ราคาหุ้นละ 1 บาท ให้นายนริศ ซิ้มเจริญ เพื่อลดภาระเนื่องจากกิจการดังกล่าวขาดทุนต่อเนื่อง 
สำหรับ อควาเรียส ก่อตั้งโดยนายยงยุทธ ชัยพรหมประสิทธิ์ ซึ่ง KMC ได้แต่งตั้งนายยงยุทธ เป็นประธานกรรมการ แทนนายวัชรกิติ วัชโรทัย มีผลตั้งแต่วันที่ 1 ก.ค.นี้ 
บริษัท อควาเรียส ยังมีโครงการที่บริษัทพัฒนาเอง (Property Development) 2 โครงการ คือ ชาซ่า รีสอร์ท แอนด์ เรสซิเดนซ์ บนเกาะสมุย โครงการรีสอร์ทซึ่งได้รับรางวัลระดับโลกที่เปิดให้บริการมาแล้วกว่า 3 ปี มูลค่าโครงการ 600 ล้านบาท และโครงการเอควา เรสซิเดนซ์ สุขุมวิท 49 โครงการที่พักอาศัยสุดหรู เป็นคอนโดมิเนียมแรกที่มีบ่อน้ำร้อนแบบออนเซ็นแบบญี่ปุ่นบนชั้นดาดฟ้ามูลค่าโครงการ 1,343 ล้านบาท ซึ่งปัจจุบันได้ปิดโครงการไปเรียบร้อยแล้ว โดยเป็นหนึ่งในคอนโดมิเนียมที่ได้รับผลตอบแทนค่าเช่าต่อตารางเมตรสูงสุดในสุขุมวิท
นายวิรัตน์ กล่าวอีกว่า ที่ประชุมคณะกรรมการบริษัทยังได้มีมติอนุมัติปรับโครงสร้างการบริหาร โดยแต่งตั้งนายยงยุทธ เป็นกรรมการและประธานกรรมการของบริษัท แทนนายวัชรกิติที่จะไปดำรงตำแหน่งกรรมการและประธานกรรมการตรวจสอบ
ปัจจุบัน อควาเรียส มีโครงการที่พัฒนาเอง 2 โครงการ คือ ชาซ่า รีสอร์ท แอนด์ เรสซิเดนซ์ บนเกาะสมุย โครงการรีสอร์ทซึ่งได้รับรางวัลระดับ และโครงการเอควา เรสซิเดนซ์ สุขุมวิท 49 โครงการที่พักอาศัยสุดหรูเป็นคอนโดมิเนียมแรกที่มีบ่อน้ำร้อนแบบออนเซ็นแบบญี่ปุ่นบนชั้นดาดฟ้า เป็นหนึ่งในคอนโดมิเนียมที่ได้รับผลตอบแทนค่าเช่าต่อตารางเมตรสูงสุดในสุขุมวิท
นายยงยุทธ กล่าวว่า การเข้ามาร่วมงานกับ KMC ซึ่งเป็นบริษัทที่มีความพร้อมเติบโต ทั้งทีมงานที่มีความสามารถและฐานะทางการเงินที่แข็งแรงขึ้นมากหลังจากเพิ่มทุนสำเร็จ การรวมกับทีมงานของอควาเรียส ทำให้เป็นพันธมิตรที่เสริมความแข็งอย่างลงตัว
“ขอให้ผู้ถือหุ้นและนักลงทุนมีความมั่นใจ ว่าผมและทีมงานจะเข้ามาเสริมสร้างความแข็งแกร่งให้กับ KMC และได้ตั้งเป้าหมายของการเข้าซื้อในครั้งนี้ว่า 1+1 จะต้องได้มากกว่า 2” นายยงยุทธ กล่าว